Source: http://www.uzpbihor.ro/lps-csm-oradea-s-a-calificat-la-turneul-final-al-campionatului-national-u-14-masculin/
Timestamp: 2019-08-25 22:37:58+00:00

Document:
LPS CSM Oradea calificată la turneul final al C.N. masculin, U 14 – UZP Bihor
LPS CSM Oradea calificată la turneul final al C.N. masculin, U 14
LPS CSM Oradea s-a calificat la turneul final al Campionatului Național U 14 masculin – ediția 2017/18
LPS CSM Oradea s-a calificat la turneul final al Campionatului Național U14 masculin – ediția 2017/18. Generația 2004 a baschetului juvenil orădean își încununează astfel un sezon impresionant, ce a cuprins debutul în arena internațională cu o calificare între primele șase echipe ale României la această categorie de vârstă.
Formația antrenată de Zoran Vranes (absent la cel de-al 2-lea turneu al fazei semifinale întrucât s-a ocupat de pregătirea echipei U16 care va participa la turneul final al CN în perioada 21-25 mai) și Alin Cureș a repurtat victorii pe linia la finele acestei săptămâni în cadrul turneului găzduit la Târgoviște. Rezultatele înregistrate de orădeni în ultimul turneu din faze semifinală:
vs CSU Ploiești, scor 61-45
vs CSȘ Târgoviște, scor 44-33
vs CSȘ Nr. 5 București, scor 60-49
vs U-BT Cluj-Napoca, scor 67-58
vs CS Otopeni, scor 55-44
LPS CSM Oradea a repurtat cinci victorii din tot atâtea partide în cadrul primului turneu al fazei semifinale. Acesta a avut loc la Oradea, în cursul lunii aprilie anul curent. Echipa generației 2004 din baschetul juvenil orădean a obținut următoarele rezultate la evenimentul amintit:
vs CSU Ploiești, scor 84-47
vs CSȘ Târgoviște, scor 64-23
vs CSȘ Nr. 5 București, scor 77-46
vs U-BT Cluj-Napoca, scor 68-59
vs CS Otopeni, scor 67-59
Cu un bilanț general de 10-0 în faza semifinală și 34-1 pe parcursul întregii competiții, LPS CSM Oradea s-a calificat între primele șase echipe ale țării. Din grupa formației bihorene s-au mai calificat CS Otopeni și U-BT Cluj-Napoca, ambele având 7-3 la general în faza semifinală. Din cealaltă grupă, la ora publicării acestui text sunt calificate Laguna București și Dinamo CSȘ Nr. 6 București. Rămâne de stabilit numele celei de-a VI-a echipe calificate.
Turneul final al CN U14 masculin – ediția 2017/18 se dispută în perioada
30 mai – 3 iunie anul curent.
Reamintim faptul că generația 2004 este de două ori vicecampioană națională. Este vorba despre medalia de argint cucerită la CN de minibaschet (U12) în anul 2016, dublată de cea obținută la CN U13 masculin în 2017.

References: CSM 
 CSM 
 CSM 
 CSM 
 CSM 
 CSM